stanford-oval/wikipedia huggingface dataset:
Did You Know That There's a Tunnel Under Ocean Blvd (שיר)

"Did You Know That There's a Tunnel Under Ocean Blvd" (בעברית: "האם ידעת שיש מנהרה מתחת לשדרות האוקיינוס") הוא שיר של הזמרת-יוצרת האמריקאית לנה דל ריי. השיר יצא לאור ב-7 בדצמבר 2022 כסינגל המוביל מתוך אלבום האולפן התשיעי שלה, Did You Know That There's a Tunnel Under Ocean Blvd. דל ריי כתבה את השיר עם מייק הרמוסה והשניים הפיקו אותו יחד עם ג'ק אנטונוף, דרו אריקסון וזאק דוז.
רקע

השיר הוא בלדה איטית, בארוק פופ ופופ תזמורתי.
בראיון יחד עם בילי אייליש, חשפה דל ריי כי "Did You Know That There's a Tunnel Under Ocean Blvd" הוא הרצועה הראשונה באלבום בעל אותו השם. בנוסף, חשפה דל ריי כי קראה כך לאלבום ולשיר בהשראת מנהרה מתחת לבניין ג'רג'ינס טראסט בלונג ביץ' (אנ'), קליפורניה, והשיר "Don't Forget Me" של הארי נילסון משנת 1974.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  אירלנד | מצעד הסינגלים האירי | 87 |  |
|  ארצות הברית | בילבורד הוט 100 | 23 |  |
|  הממלכה המאוחדת | מצעד הסינגלים הבריטי | 98 |  |
|  יוון | IFPI Greece | 41 |  |
|  ליטא | AGATA | 94 |  |
|  ניו זילנד | המצעד הניו זילנדי הרשמי | 19 |  |
Forever Tel-Aviv

Forever Tel-Aviv הוא אלבום אוסף של המפיק המוזיקלי הישראלי עופר ניסים. הוא יצא לאור בשנת 2007 בהוצאת חברת התקליטים IMP רקורדס.
רקע

מקרב האמנים הבין-לאומיים שעבורם מיקסס ניסים בהמשך שנות האלפיים ניתן למנות את דיוות המועדונים קריסטין וו (שלהיטם המשותף "Wonder of it All" הגיע למקום הראשון במצעד שירי הדאנס קלאב של מגזין המוזיקה האמריקאי "בילבורד"), סוזן פלמר, דברה קוקס, דברה קופר ודונה סאמר. בשנת 2007 הוציא נסים דיסק כפול בין-לאומי נוסף, Forever Tel-Aviv. האלבום כלל שיר חדש שלו ושל מאיה סימנטוב "For Your Love" וגרסאות לשירים של ביונסה "One Night Only" ו-"Deja Vu" והלהיט "Hurt" של כריסטינה אגילרה.
בדומה לאלבום הרמיקסים הקודם שלו, Searching, גם באלבום ישנם רמיקסים לשירי דאנס מוכרים מבית היוצר של אמנים מסצנת ההאוס, אותם ניסים נהג לנגן לעיתים קרובות. בהמשך, עלתה לספוטיפיי גרסה מקוצרת של האלבום, שאינה כוללת קטעים ורמיקסים של אמנים זרים.
רשימת רצועות

| Forever Tel-Aviv> מס' | Forever Tel-Aviv> שם | Forever Tel-Aviv> משך | Forever Tel-Aviv>  | Forever Tel-Aviv>  | Forever Tel-Aviv>  | Forever Tel-Aviv>  | Forever Tel-Aviv>  | Forever Tel-Aviv>  | Forever Tel-Aviv>  |
| --- | --- | --- | --- | --- | --- | --- | --- | --- | --- |
| 1. | Free My Love (Offer Nissim Remix)  | 8:40 |  |  |  |  |  |  |  |
| 2. | Be Alright (Offer Nissim Remix)  | 8:46 |  |  |  |  |  |  |  |
| 3. | Perfect Love (Club Mix)  | 8:21 |  |  |  |  |  |  |  |
| 4. | Perfect Love (Full Vocal Mix)  | 9:06 |  |  |  |  |  |  |  |
| 5. | Keep the Faith (Offer Nissim Remix)  | 8:21 |  |  |  |  |  |  |  |
| 6. | Fascinated (Offer Nissim Remix)  | 9:34 |  |  |  |  |  |  |  |
| 7. | Power of Love (Offer Nissim Remix)  | 7:00 |  |  |  |  |  |  |  |
| 8. | Eastern Drums (Offer Nissim Remix)  | 8:55 |  |  |  |  |  |  |  |
| 9. | For Your Love  | 9:12 |  |  |  |  |  |  |  |
| 10. | Manureva' 07 (Offer Nissim Remix)  | 7:27 |  |  |  |  |  |  |  |
| 11. | I Wish I Didn't Miss U (Offer Nissim Remix)  | 8:02 |  |  |  |  |  |  |  |
| משך כולל: | משך כולל: | 93:30 |  |  |  |  |  |  |  |
רשימת רצועות > הגרסה המקורית (2CDs)

| Forever Tel-Aviv' CD1'> מס' | Forever Tel-Aviv' CD1'> שם | Forever Tel-Aviv' CD1'> משך | Forever Tel-Aviv' CD1'>  | Forever Tel-Aviv' CD1'>  | Forever Tel-Aviv' CD1'>  | Forever Tel-Aviv' CD1'>  | Forever Tel-Aviv' CD1'>  | Forever Tel-Aviv' CD1'>  | Forever Tel-Aviv' CD1'>  |
| --- | --- | --- | --- | --- | --- | --- | --- | --- | --- |
| 1. | One Night Only (Offer Nissim Remix) (ביצוע מקורי: ביונסה)   | 8:30 |  |  |  |  |  |  |  |
| 2. | Free My Love (Offer Nissim Remix) (ביצוע מקורי: סוזן פאלמר)   | 6:54 |  |  |  |  |  |  |  |
| 3. | The DJ Made Me Do It (Rosario Dub) (ביצוע מקורי: רובין)   | 5:10 |  |  |  |  |  |  |  |
| 4. | Deja Vu (Offer Nissim Remix) (ביצוע מקורי: ביונסה)   | 7:45 |  |  |  |  |  |  |  |
| 5. | Te Quiero (Kortezman Remix) (ביצוע מקורי: Groove Connection)   | 7:11 |  |  |  |  |  |  |  |
| 6. | Be Alright (Offer Nissim Remix) (ביצוע מקורי: קריסטין W)   | 7:16 |  |  |  |  |  |  |  |
| 7. | Perfect Love (Perfect Club Mix) (בהשתתפות מאיה)   | 7:38 |  |  |  |  |  |  |  |
| 8. | Keep The Faith (Offer Nissim Remix) (ביצוע מקורי: סוזן פאלמר)   | 6:52 |  |  |  |  |  |  |  |
| 9. | Set Me Free (DJ Fist Remix) (ביצוע מקורי: רובינסון ולנטי)   | 4:28 |  |  |  |  |  |  |  |
| 10. | Power Of Love (Offer Nissim Remix) (ביצוע מקורי: דונה סאמר)   | 7:00 |  |  |  |  |  |  |  |
| 11. | Eastern Drums (Offer Nissim Mix) (סימפולים: פיירוז)   | 8:55 |  |  |  |  |  |  |  |
| Forever Tel-Aviv' CD2'> מס' | Forever Tel-Aviv' CD2'> שם | Forever Tel-Aviv' CD2'> משך | Forever Tel-Aviv' CD2'>  | Forever Tel-Aviv' CD2'>  | Forever Tel-Aviv' CD2'>  | Forever Tel-Aviv' CD2'>  | Forever Tel-Aviv' CD2'>  | Forever Tel-Aviv' CD2'>  | Forever Tel-Aviv' CD2'>  |
| --- | --- | --- | --- | --- | --- | --- | --- | --- | --- |
| 1. | Hurt (Offer Nissim Remix) (ביצוע מקורי: כריסטינה אגילרה)   | 7:49 |  |  |  |  |  |  |  |
| 2. | A-H-A (Belocca Remix) (ביצוע מקורי: Snake Cedric)   | 5:38 |  |  |  |  |  |  |  |
| 3. | Elektro (Cube Guys & Delano Remix) (ביצוע מקורי: Outwork Feat. Gee)   | 4:47 |  |  |  |  |  |  |  |
| 4. | Freak (Rauhofer Is A Freak Mix) (ביצוע מקורי: Sizequeen)   | 4:15 |  |  |  |  |  |  |  |
| 5. | Be My Boyfriend (Original Mix) (בהשתתפות מאיה)   | 7:05 |  |  |  |  |  |  |  |
| 6. | For Your Love (Original Mix) (בהשתתפות מאיה)   | 7:38 |  |  |  |  |  |  |  |
| 7. | Manureva 07 (Original Mix) (בהשתתפות אלן שאמפור)   | 7:26 |  |  |  |  |  |  |  |
| 8. | Beatzzz (Dub Mix) (ביצוע מקורי: ינון יהל)   | 6:56 |  |  |  |  |  |  |  |
| 9. | Wish I Didnt Miss You (Offer Nissim Remix) (ביצוע מקורי: אנג'י סטון)   | 6:42 |  |  |  |  |  |  |  |
| 10. | Bodyshaker (Cajjmere Wray Remix) (ביצוע מקורי: Land Of Voodoo)   | 4:31 |  |  |  |  |  |  |  |
| 11. | Nights In White Satin (בהשתתפות עברי לידר)   | 8:01 |  |  |  |  |  |  |  |
JQuery

| --- | --- |

 מפתח:  jQuery Team
 מחזור חיים:  26 באוגוסט 2006 – הווה (18 שנים)
 גרסה אחרונה:  3.7.1 (28 באוגוסט 2023) 
 מערכת הפעלה:  חוצה-פלטפורמות
 נכתבה בשפות:  javaScript
 סוג רישיון:  MIT
 קוד מקור:  https://github.com/jquery/jquery 
 קטגוריה:  ספריית JavaScript
 jQuery.com
 
jQuery היא ספריית JavaScript הנתמכת על ידי דפדפנים שונים (cross-browser), שמטרתה להקל על כתיבת סקריפטים לצד הלקוח. jQuery הופצה לראשונה בשנת 2006, וכיום משמשת בלמעלה מ-50% מתוך 10,000 האתרים הנצפים ביותר.
jQuery היא תוכנה חופשית בקוד פתוח תחת רישיונות GNU GPL ו־MIT. התחביר של jQuery תוכנן במטרה לפשט את האפשרויות לניווט בתוך מסמך, בחירת אלמנטים של DOM באופן יעיל במיוחד, יצירת אנימציות, טיפול באירועים, ויצירת אפליקציות מבוססות AJAX. בנוסף לכך, jQuery מאפשרת גם יצירת תוספים (plug-ins) מעל לספריית ה-JavaScript. דבר זה מאפשר למפתחים ליצור אבסטרקציות עבור אינטראקציות ואנימציות ברמה הנמוכה (low-level), ויצירה של אפקטים ויישומונים (widgets) מתקדמים. הגישה המודולארית של jQuery מאפשרת יצירה של דפי אינטרנט דינאמיים ויישומי רשת רבי עוצמה בקלות.
מיקרוסופט ונוקיה הודיעו על כוונותיהן להטמיע את jQuery בפלטפורמות שלהן. מיקרוסופט אימצה את jQuery לשימוש בפלטפורמות ASP.NET AJAX ו-ASP.NET MVC שלה. כמו כן, jQuery נמצאת בשימוש במדיה-ויקי מאז גרסה 1.6.
רעיון הספרייה

העבודה עם jQuery, נעשית באמצעות אובייקט מוגדר מראש הקרוי 'jQuery', כאשר לצורך נוחות, ניתן לסמן אותו באמצעות תו הדולר ($).

לדוגמה, למחיקת כל הקישורים מדף מסוים, על ידי הסרת כל המופעים של האלמנט <a> מה־HTML.
$('a').remove();
באמצעות שימוש בפונקציה noConflict, ניתן להחליף את סימן ה-$ בסימנים אחרים למניעת התנגשות במשתנים אחרים.

jQuery תומך בהפעלה של פונקציות על אובייקטים בדף HTML, או הפעלת פונקציות ישירות שאינן קשורות לאלמנטים.
לדוגמה, הפונקציה הבאה מציגה על המסך קטע קוד שנטען ב־AJAX מדף מסוים:
$.get('/',function (response) {
    alert(response);
});
ראו גם

HTML
JavaScript
AJAX (תכנות)
הערות שוליים

↑  "סטטיסטיקות שימוש ב-jQuery".
| --- | --- |
בקרת זהויות :  GND: 7681087-2  NKC: ph617601
ATLS

ATLS (ראשי תיבות של "Advanced Trauma Life Support" - החייאה מתקדמת לטראומה) היא שיטת טיפול מתקדמת לנפגעי טראומה גופנית. ATLS פותחה ב-1976 על ידי ה-American College of Surgeons. התוכנית אומצה בלמעלה מ-30 מדינות ומיועדת לגבש סכמה תקנית לטיפול בנפגעי טראומה גופנית. ATLS היא שיטה המיועדת בעיקרה לצוותי רפואת חירום המטפלים בתוך מתאר בית חולים, ומורכבת משתי סקירות.
רקע > הצורך ב-ATLS

טראומה גופנית עשויה להוביל למוות בכשליש מהמקרים. יותר מ-400 מיליארד דולרים מוצאים בארצות הברית בשנה ישירות או בעקיפין בשל נזקי טראומה. עם זאת, רמת המודעות לחיוניות ההתנהגות המונעת (חגירת חגורות בטיחות, חבישת קסדות וכו') אינה מספקת. מכאן ההכרח בהכשרת רופאים ופרמדיקים לטיפול בטראומה.
רקע > מוות כתוצאה מטראומה

מוות מטראומה גופנית יכול להתרחש בנקודות שונות על פני ציר הזמן:
מוות מיידי מתרחש תוך שניות עד דקות מרגע הפציעה. הסיבות המרכזיות למוות כזה הן: פגיעה בגזע המוח, בחוט השדרה הצווארי, בלב, באבי העורקים ובכלי הדם הגדולים. הסיכוי של פצוע לשרוד עם פגיעות כנ"ל נמוך מאוד, בשל חומרת הפציעה. למעשה, מניעה היא האמצעי היעיל היחיד להפחתת התמותה בתת-קבוצה זו.
מוות מוקדם מתרחש תוך דקות עד שעות מרגע הפציעה. סכמת ה-ATLS מתמקדת בעיקר במניעת תמותה בתת-קבוצה זו בה הסיבות המרכזיות למוות: דימום סאב-דוראלי או אפידורלי, חזה אוויר, חזה דם, קרע בטחול, קרע בכבד, שברים באגן ופציעות שונות הכרוכות באיבוד דם רב. כיון שניתן למנוע חלק נכבד מהתמותה הקשורה במצבים אלה בטיפול נכון, התפתח מושג "שעת הזהב": המושג מדגיש את חשיבות הדחיפות בהצלחת הטיפול, אך אינו מתייחס לפרק זמן "קצוב" דווקא של 60 דקות.
מוות מאוחר מתרחש מספר ימים עד כמה שבועות ממועד הפציעה הראשונית. סיבות מרכזיות למוות בתת-קבוצה זו הן אלח דם (ספסיס, זיהום) מפושט או קריסת מערכות כללית. לטיפולים המבוצעים סמוך לפציעה יש השפעה מכרעת על התמותה כאן. למשל, החזרת אספקת דם לגפה שנפגעה תמנע זיהום חמור, שאחד מסיבוכיו הוא אלח דם.
רקע > חמשת העקרונות המנחים בטיפול בטראומה

הרעיון המנחה של ה-ATLS קובע שפצוע טראומה שונה מחולה לא-מאובחן אחר: בחולה לא מאובחן רגיל יש לבצע ראשית תשאול יסודי ("אנמנזה"), אחריו תבוא בדיקה גופנית מקיפה, ולבסוף בדיקות הדמיה ומעבדה, על פי אבחנה מבדלת שהעלו האנמנזה והבדיקה. לעומת זאת, פצוע טראומה נמצא בסכנת חיים המאיימת עליו בטווח המיידי.
מכאן נובעים חמשת עקרונות הטיפול בחולה טראומה גופנית:
יש לטפל בסיכונים על פי חומרתם ("מה שהורג קודם - יטופל קודם")
העובדה שטרם גובשה אבחנה סופית לא תעכב לעולם ביצוע טיפול נחוץ
הטיפול וההערכה מצריכים גישה פיזיולוגית
הפציעה הורגת בחלון זמן מסוים, ולכן זמן הוא קריטי
דבר ראשון - לא להזיק (בלטינית: "פרימום נון נוקרה")
רקע > גישה פיזיולוגית

הגישה הפיזיולוגית לטיפול והערכה של חולה טראומה מבוססת על העובדה שדרכי האוויר, הנשימה ומחזור הדם הנם מערכת משולבת אחת שנועדה להעביר חמצן וחומרי מזון לרקמות. איברי מפתח, כמו המוח והלב דורשים אספקת חמצן רציפה לצורך פעולה מיטבית.
העברת החמצן מתרחשת באופן טורי, כלומר, החמצן זורם מדרכי האוויר אל הריאות ומשם אל הדם. לכן, חסימת דרכי האוויר או דום נשימה יהרגו את הפצוע מהר יותר מאשר ירידה בנפח הדם הזורם. פגיעה נוירולוגית או מצב הכרה ירוד, בייחוד אם הם נגרמים ממסה ההולכת וגדלה בתוך הגולגולת, מהווים את הבעיה הדחופה הרביעית במספר.
רקע > רצף הערכה וטיפול

ההערכה הראשונית והטיפול מבוצעים ברצף אופטימלי.
הסקר הראשוני המבוצע במקביל עם החייאה, בנוי מהערכה מהירה ומערכתית של דרכי האוויר, הנשימה, מחזור הדם, חסרים נוירולוגיים, הפשטה/סביבה וטיפול במצבים מסכני חיים מייד כשהם מתגלים. תוספות, כמו צנתר קיבתי, צנתר שופכה, מדידת סימנים חיוניים, מכשירי ניטור, צילום חזה ואגן מסייעים להחיש את תהליך גילוי הבעיות מסכנות החיים.
הסקר השניוני מכיל אנמנזה יסודית ובדיקה גופנית ממוקדת, במטרה לאבחן את אופי הפציעה. תוספות כמו בדיקות מעבדה וצילומי חזה מיוחדים, עוזרים לגבש אבחנה הסופית.
יש לחזור על הסקרים הראשוני והשניוני באופן תדיר, כדי לזהות הידרדרות במצב החולה המצריכה התערבות דחופה. פעולה זו חשובה, גם כאשר מכינים את החולה לפינוי לחדר ניתוח, ליחידת טיפול נמרץ או לבית חולים אחר, בהתאם לצורך.
רצף זה הוא למעשה מבט-על אורכי על התקדמות האירועים. בחיים האמיתיים, בייחוד כאשר הפעולות מבוצעות על ידי צוות מיומן, השלבים מבוצעים כמעט בו זמנית. ההצגה האורכית מאפשרת לרופא לחשוב באופן מסודר על פעולות ההערכה והטיפול המבוצעות בזמן אמת.
רקע > עקרון המיון

מטרת המיון היא הקצאה מיטבית של משאבים רפואיים וסדר טיפול נכון על פי חומרה ודחיפות של פציעות.
המיון מתבצע הן ברמת השטח (שליחת פצועים קלים לבתי חולים קטנים ופצועים קשים למרכזי טראומה גדולים) והן ברמת בית החולים (הקצאת אמצעי ההדמיה וחדרי הניתוח לחולים שחייבים אותם).
קיימים שני מצבים שבהם דרוש מיון:
אירוע רב נפגעים (אר"ן) קטן-בינוני: במצב זה, כמות הפצועים וחומרת פציעותיהם היא במסגרת יכולת ההכלה של בית החולים. בנסיבות אלה חולים מרובי-פציעות ובעלי בעיות מסכנות חיים יטופלו ראשונים.
אירוע רב נפגעים גדול (מגה אר"ן): כמות הפצועים וחומרת פציעותיהם עולים על יכולת ההכלה של בית החולים או בתי החולים. במצב זה הפצועים עם הסיכוי הגדול יותר לשרוד, הדורשים זמן, ציוד וצוות (משאבים) מועטים יותר - יטופלו ראשונים.
סקר ראשוני

נהוג לזכור את רצף הפעולות שיש לבצע באמצעות האותיות ABCDE.
סקר ראשוני > A - Airway

החשוב ביותר כאן הוא אבטחת נתיב אוויר פתוח, דרכו ייקלט החמצן. השלב הראשון לפני הכל הוא התרשמות ממצב ההכרה של הפצוע: אם הוא מדבר - ניתן להסיק שהוא נושם ואין לו בעיות בנתיב האוויר. מטופל חסר הכרה הוא בסיכון מוגבר לצניחת בסיס הלשון ולחסימת נתיב האוויר שלו.
בהמשך יש להתרשם מנשימתו: האם נשמע חרחור, שומעים סטרידור (צפצוף המופיע בזמן שאיפה ומעיד על חסימה של דרכי אוויר) והאם תנועת בית החזה סימטרית ויעילה (יש שיעריכו תנועות בית החזה בשלב הבא (B) אחרי חישוף פלג הגוף העליון)
בשלב הבא, יש לבדוק אם ישנן הפרשות בפה; אם יש הפרשות, מוציאים אותם בשיטת "בול-עץ" (הטיית הנפגע על צידו תוך קיבוע הצוואר והראש וסילוק הפרשות באמצעות הכנסת אצבע לפיו של הנפגע) או בעזרת מכשיר יניקה ייעודי (suction).
כשהפצוע מחוסר הכרה, לא נושם או נושם בצורה לא יעילה, יש לפתוח את נתיב האוויר.
הפתיחה הפשוטה ביותר היא ידנית, ונעשית תוך קיבוע עמוד השדרה הצווארי. המטפל יושב למראשות הנפגע כשברכיו נועלות את ראשו ומונעות תזוזה אופקית; ואז המטפל דוחף את לסת הנפגע למעלה וקדימה באמצעות שתי ידיו (Jaw Thrust) כשהאגודלים נשענים על עצמות הלחיים (ה-Zygoma). הפעולה מרימה את בסיס הלשון.
בשלב זה, ניתן להנשים את הנפגע אם צריך באחת מהשיטות הבאות: באמצעות מסכה, באמצעות מסכה המחוברת למפוח הנשמה ידני ("אמבו") עם או בלי חמצן, או באמצעות מסכה המחוברת למכונת הנשמה. בחלק מהשיטות יש להכניס לפה הפצוע לפני ההנשמה צינור קצר בעל צורה מעוגלת המכונה "Airway" (מנתב אוויר).
במצבים הבאים, תידרש יצירת דרך אוויר דפיניטיבית:
פצוע ראש עם ירידה במצב הכרה.
פצוע שמדד הגלאזגו שלו הוא 8 או פחות.
ירידה של 2 נקודות או יותר בדירוג הגלאזגו תוך כדי הטיפול.
פצוע עם פציעת פנים שעלולה לסכן את דרכי האוויר.
פצוע ששהה במקום בו יש אוויר לוהט או עתיר עשן, ויש סבירות שנכווה בדרכי האוויר שלו; אדם שיצא משריפה, אדם ששאף עשן; או כשרואים חריכה של שערות האף או של שערות השפם/הזקן שלו. פצועים אלה עלולים לפתח תוך מספר שעות בצקת של בדרכי הנשימה, ואז יהיה קשה מאוד לנטר אצלם את דרכי האוויר.
פצוע באי-שקט, המתנגד לטיפול בו.
השיטות הקיימות ליצירת דרכי אוויר דפיניטיביות תתבצענה על ידי רופא או פרמדיק בלבד והן כוללות אינטובציה וקוניוטומיה. שתי השיטות הן בחזקת טיפול רפואי חודרני, ויש להן שיעור מסוים של סיבוכים, גם בידיים מיומנות. לפני כל הליך שכזה, יש להנשים את הנפגע עם 100% חמצן, באמצעות מסכה במשך 3 דקות. זאת, כיוון שהליכים אלה עשויים לארוך זמן שבו הנפגע לא יקבל חמצן כלל. הנשמה מקדימה בחמצן נקראת פרה-אוקסיגנציה ומספקת למטפל שהות של כ-5 דקות לביצוע ההליך. בילדים ובנשים בהיריון זמן זה קטן יותר בגלל צריכת חמצן גבוהה יותר ונפח ריאות קטן יותר.
כישלון של אינטובציה נחשב לאחד הדברים המפחידים אנשים המטפלים בפצועים. אף שההליך נשמע פשוט יחסית, הוא דורש מיומנות ותרגול. כמו כן, פרוצדורה זו היא קשה במיוחד במיתאר של טראומה, כשלא ניתן להיעזר בהטיית הראש לאחור, דבר שהיה מקל מאוד על ביצוע האינטובציה. במקרה של כישלון אינטובציה בנפגע שאינו נושם או עם דרכי אוויר חסומות, הנפגע ימות תוך זמן קצר מאוד, ולכן יש לקבל החלטות מהירות, הכוללות שינוי שיטה (כגון ביצוע קוניוטומיה) או החלפת איש הצוות המבצע את התהליך - באחר.
סקר ראשוני > B - Breathing

צעד ראשון בשלב זה הוא הערכת הנשימה, כולל בדיקת בית החזה (אחרי חשיפתו)
בהסתכלות על בית החזה יש לחפש חתכים או פציעות חודרות העשויים לגרום ל"חזה אוויר" או "חזה אוויר בלחץ". בהאזנה באמצעות מסכת ניתן לשמוע אם יש ירידה בכניסת אוויר לריאה אחת או לשתיהן, סימפטום הנמצא באבחנה מבדלת של כמה מצבי חירום נשימתיים; כמו כן תבוצע הערכת סימני "חזה אוויר בלחץ": גודש ורידי הצוואר, גודש בלשון והערכת מיקום הקנה. "חזה אוויר בלחץ" הוא גורם מסכן חיים ויש לטפל בו מיידית! הטיפול בפגיעה זו כולל החדרת מחט חלולה (needle application) ב'מרווח-הבין-צלעי השני', בקו דמיוני היורד מאמצע עצם הבריח (midclavicular line). פעולה זו תשחרר מייד את הלחץ אך בהמשך נדרשת החדרת נקז בין-צלעי תוך זמן קצר.
ניתן להעריך נשימות מהתרשמות מקצב תנועות בית החזה. קצב נשימות מעל 20 בדקה אצל מבוגרים קרוי "טכיפנאה", ויכול להעיד על מצוקה בנשימה או בזרימת הדם. קצב נשימות פחות מ-12 בדקה נקרא "בראדיפנאה" ואף הוא אינו תקין, ועשוי להצביע על דיכוי נשימתי (בגלל שימוש בתרופות ממשפחת האופיאטים כמו מורפין או הרואין, למשל). "תנועה פרדוקסלית" של בית החזה (באנגלית Flail Chest) מופיע כשקטע של צלע (אחת או יותר) נשבר, ואותו קטע נע בניגוד לכיוון תנועות הנשימה של יתר הצלעות. מיתאר כזה מתרחש עקב מנגנון חבלה עוצמתי במיוחד. במקרה זה תהיה שקיעה של הקטע השבור בזמן השאיפה ועליה שלו בזמן הנשיפה.
עקרונית האינדיקציה להנשמה היא היעדר כל נשימה, נשימה איטית מדי (פחות מ-8 בדקה) או לא יעילה. לאחר אבטחת נתיב אוויר פתוח, ניתן להנשים באמצעות מפוח הנשמה ידני ("אמבו"), או באמצעות מכונת הנשמה. קצב ההנשמה המקובל הוא נשימה אחת כל 5 שניות (12 נשימות בדקה).
עדיף שכל פצוע יטופל בחמצן, ללא קשר לקיום או לאי-קיום של מצוקה נשימתית. במתאר של טראומה (הכולל זמנים קצרים יחסית ופצועים שהיו לרוב בריאים לפני הטראומה, ללא מחלת ריאות כרונית) חמצן אינו יכול להזיק. מובן שבתנאי שטח היכולת לתת חמצן מוגבלת. חיבור בלון חמצן ל'אמבו' בזמן הנשמה יוכל להעשיר את החמצן עד לרמה של כמעט 30%. קיימות מסיכות עם מאגר (מסיכות ונטורי), שחיבורן לזרימת חמצן גדולה (15 ליטר לדקה) יאפשר מתן חמצן בריכוז הקרוב ל-100%.
סקר ראשוני > C - Circulation

אחד הסיכונים בדימום רציני הוא הידרדרות הפצוע להלם תת-נפחי.
תחילה תתבצע סקירת גפיים על מנת למצוא שטפי דם נסתרים שלא התגלו עד כה. שטף דם משמעותי יש לעצור מייד באמצעות חוסם עורקים או נקודת לחיצה, ואם אינו משמעותי, ניתן לעצור אותו באמצעות חבישה הדוקה (אחריה יש למשש דופק באותה גפה לוודא זרימת דם תקינה).
בשלב הבא יש לבדוק דופק, כמותית ואיכותית: אם הפצוע בהכרה, הבדיקה תתבצע בעורק הרדיאלי שביד. במקרה שלא נמוש דופק, יש לבדוק ביד השנייה, ואם גם שם אינו מורגש, יש לבדוק בעורק הקרוטיד שבצוואר. כשהמטופל מחוסר הכרה, הבדיקה תיעשה תמיד בעורק הקרוטיד.
במידה והנפגע איבד נוזלים ניתן לחבר לו עירוי לווריד המכיל קריסטלואידים, תמיסה המכילה מלחים; לרוב יעשה שימוש בתמיסת הרטמן. כדי לא לדרדר את החולה להיפותרמיה, נהוג חימום התמיסות בבית החולים לפני העירוי.
סקר ראשוני > D - Disability

לבדיקות כאן אין משמעות טיפולית אלא אבחנתית, ומטרתן לזהות פגיעה במוח או בחוט השדרה. מבצעים בשלב זה בדיקה נוירולוגית זריזה הכוללת:
התרשמות ממצב ההכרה לפי "מדד AVPU" (מפתח לבדיקת הכרה בדיבור, גירוי רועש או גירוי על ידי כאב), או לחלופין הערכת מדד גלאזגו.
בדיקת אישונים: האם הם שווים, עגולים ומגיבים לאור; (יש לשים לב לאישון מורחב ואישון צר, כשההבדל הוא יותר מ-1 מ"מ קוטר. במיתאר טראומה מדובר קרוב לוודאי בלחץ תוך-גולגולתי מוגבר והתחלה של "הרניאציה" (Brain herniation). מצב זה נגרם בשל לחץ של המוח על עצב הגולגולת השלישי.
סקר ראשוני > E - Exposure

בשלב זה יש להפשיט לחלוטין את הפצוע, לחפש פגיעות מסכנות חיים נוספות, ומייד לכסותו בשמיכות שלא לדרדרו להיפותרמיה.
סקר שניוני

סקר זה מתבצע לאחר שטופלו כל הבעיות הדחופות. הוא כולל אנמנזה בסיסית בהתאם לאפשרויות, הכוללת היסטוריה רפואית, אלרגיות, תרופות בשימוש, מחלות עבר וכדומה. כמו כן, תתבצע בדיקה פיזית מקיפה בשילוב בדיקות עזר, כגון צילומי רנטגן, ביצוע אולטראסאונד-בטן לטראומה, בדיקת (FAST) לזיהוי שבץ מוחי ושטיפה פריטונאלית אבחנתית (DPL). בשלב זה ניתן להכניס במידת הצורך קטטר לקיבה (זונדה) או קטטר פולי לשופכה.
רופאים המטפלים בטראומה

כל רופא אמור להיות מסוגל לטפל בטראומה אם ידרש לכך, בבית החולים ומחוצה לו. בכל זאת קיימים מקצועות רפואיים בעלי תפקיד חשוב יותר בטיפול בטראומה ממקצועות אחרים.
טראומטולוג: רופא שעבר התמחות מיוחדת בטראומה. רופאים אלו הם לרוב כירורגים כלליים.
מרדים: רופא מיומן בפתיחת נתיב אוויר (שלב ה-A)
כירורג לב-חזה: רופא המיומן בטיפול בפציעות בבית החזה
כירורג כללי: רופא המיומן בטיפול בפציעות בטן ואגן
אורתופד: רופא המיומן בטיפול בשברים וסיבוכיהם
אורולוג: רופא המיומן בטיפול בפציעות של הכליות, השופכנים והשופכה.
פלסטיקאי: רופא המיומן בטיפול בכוויות
כירורג כלי דם: רופא המיומן בטיפול בפציעות של כלי דם גדולים, ומיומן ביצירת גישה לוורידים ועורקים.
כירורג ילדים: רופא המומחה בטיפול ניתוחי בילדים
כירורג פה ולסת ורופא אף אוזן גרון: רופאים המומחים בטיפול בפציעות פנים ולסת.
כירורג כף יד: רופא המיומן בטיפול בפציעות יד, במיוחד החזרה של קטיעות.
רדיולוג ורדיולוג פולשני (אנגיוגרפיסט): רופאים אלה דרושים לפענוח של ממצאי בדיקות הדימות ולהתערבות באמצעות צנתור, לרוב לצורך עצירת דימום.
צוות הטראומה הוא הצוות הראשוני המקבל עליו את הטיפול בפצוע בבית החולים ותפקידו להזמין רופאים נוספים בהתאם לממצאיו. הוא כולל לרוב כירורג כללי, מרדים ואחות טראומה. צוות זה משתנה בהרכבו בהתחשב במוסד הרפואי, בפצוע ובנסיבות.
שיטות חליפיות

טיפול מציל חיים לטראומה טרום-אשפוז (Pre-Hospital Trauma Life Support), או ה-PHTLS; זו סכמה מיועדת לארגוני רפואת חירום כמו מד"א, ארגון ההצלה הלאומי, או איחוד הצלה. הסכמה כוללת סקר ראשוני ומשלים בלבד, ולא כוללת את התוספות הכלולות ה-ATLS במסגרת בית חולים, כבדיקות מעבדה, צילומים, בדיקות דימות -אולטרא-סאונד, טומוגרפיה ממוחשבת, דימות תהודה מגנטית (MRI), ועוד.
סכמת טיפול בחולה שאינו פצוע טראומה ACLS, או: Advanced Cardiac Life Support (החייאת מכשירים מתקדמת, ראה תחת החייאה).
542

שנת 542 היא השנה ה-42 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

מגפה באימפריה ביזנטית. משנת 541 מתו כ-25% מאוכלוסייה.
ראו גם

ילידי 542‎
נפטרים ב-542‎
546

שנת 546 היא השנה ה-46 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 546‎
נפטרים ב-546‎
545

שנת 545 היא השנה ה-45 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 545‎
נפטרים ב-545‎
JAR

קובץ JAR ‏(Java ARchive) משמש בתחום המחשוב לאריזת Bytecode של Java.
בדרך כלל קובץ JAR מכיל את קובצי המחלקות וקובצי משאבים (resources) כגון קובצי תמונה וקול.
קובצי JAR מבוססים על דחיסת zip. ניתן לטפל בקובץ JAR באמצעות כל תוכנה המסוגלת לטפל בקובצי zip.
קובץ JAR מכיל קובץ מניפסט (Manifest File), המתאר את מאפייני הארכיב.
קובץ המניפסט נקרא MANIFEST.MF והוא ממוקם בתת-ספרייה של קובץ ה-JAR.
ארכוב ליישום

המכונה הווירטואלית של ג'אווה יכולה להריץ קובץ JAR בתור היישום הראשי, או לטעון אותו כספריית מחלקות ומשאבים עבור יישום אחר.
Bad and Boujee

Bad and Boujee הוא סינגל של הרכב ההיפ הופ האמריקאי מיגוס, בהשתתפות הראפר האמריקאי ליל עוזי ורט. השיר יצא לאור ב-27 באוגוסט 2016 כסינגל המוביל מתוך אלבומם השני של מיגוס, Culture, על ידי חברות התקליטים קוואליטי קונטרול מיוזיק, 300 אנטרטיינמנט ואטלנטיק רקורדס. השיר הופק על ידי מטרו בומין, יחד עם ג'י קופ.
בדצמבר 2016, השיר הפך לתופעת אינטרנט, תוך שממים רבים עם המילים "rain drop, drop top" זכו לפופולריות. הטרנד הוויראלי, בשילוב עם קידום של דונלד גלובר בטקס פרסי גלובוס הזהב ה-74, עזר להצלחה המסחרית של השיר, תוך שהגיע למקום הראשון במצעד הבילבורד הוט 100, בשבוע של 21 בינואר 2017, ובכך היה לשירם הראשון של מיגוס וליל עוזי ורט שהגיע למקום הראשון במצעד. הסינגל קיבל מועמדות לקטגוריית "ביצוע הראפ הטוב ביותר" בטקס פרסי גראמי ה-60.
הרכב

השיר נכתב בסולם מי במול מינור, במפעם של 127 פעימות לדקה.
ביקורות

מגזין קומפלקס הציב את השיר במקום ה-24 ברשימת השירים הטובים ביותר לשנת 2016, ואמר: "הרצועה מתרוצצת ובטוחה בעצמה, סוג השיר שבטוח בערעור בעצמו אבל יודע לא לצאת מחוץ לכיס. זה נראה כמו להיט לא סביר, אבל נסו להקשיב לו רק פעם אחת". ב-Pigeons & Planes דורג השיר במקום ה-43 ברשימת השירים הטובים ביותר לשנת 2016, ונאמר שם כי השיר הוא "כולו על אופסט". מגזין ה-Fader דירג את השיר במקום ה-25 ברשימת 115 השירים הטובים ביותר לשנת 2016. במגזין Fact, דורג השיר כאחד מ-20 רצועות הראפ וה-R&B הטובות ביותר לשנת 2016. מגזין Vulture השווה את השיר לטובה לשירו של ג'יימס בראון, "Super Bad".
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 265 |  |